15-05-1426 هـ, 05:08 مساءً
شوفي ياطويلة العمر هذا حسب المدينة اللي انتي فيها يمكن انا مااقدر اساعدك لاني مو من مدينتك
عندنا بمدينتنا يالله على الاقبال على اللي يسون الحلى والموالح
اعرف وحدة اشتغلت هالشغلة وبنت لها من الارباح فيلا تاخذ العقل والله ماابالغ
توكلي على الله لو انا اجيد الطبخ مثلك مااتردد وصدقيني اذا اشتغلتي بامانه وحرصتي
على التميز في شغلك انواعه التجدد الفخامة في الاطباق التميز النظافة ان ينتشر اسمك ويصير الكل يطلب منك
اول شي ابدأي بيعي بسعر رخيص بعدين اذا انتشرتي حطي الاسعار المناسبة
ابدأي وزعي الاعمال على الاقارب والجيران وهم بيوزعون رقمك على الغير
توكلي على الله وتقدرين تسوين كروت وتوزعينها بصالات الافراح على الحريم
فيها رقمك واعمالك واسعارك ومميزاتك واحرصي على الفخامة والشي الرائع حتى بالكروت وصدقيني راح
تلاقي ربح المدارس تقدرين تسوين فيها دعاية لك
جارتي ماشالله عليها ممتازة بالطبخ وكانت مترددة ونصحتها بهالشي والحين والله مو ملحقة
من اسبوع اتصلت عليها اطلبها تسوي حلى لزميلاتي قالت اعذريني ماانام ليل ولا نهار اربعه وعشرين ساعه مشغولة
طلبيات الزواجات طول الاجازة
فتوكلي على الله وابدأي وقدمي تنازلات بالاول تربحين ان شالله
يارب يامجيب الدعاء اصلح حالي واهديني لما تحبه وترضاه